
					 Apstiprināts
					        ar Rīgas domes 26.08.2026.
lēmumu Nr. RD-26-984-lē

							                                  Projekts

Līgums par personālservitūtu nodibināšanu
	Rīgā
	                Līguma datumu skatīt elektronisko parakstu zonā


Rīgas brīvostas pārvalde, reģistrācijas numurs 90000512408, juridiskā adrese: Kalpaka bulvāris 12, Rīga, LV-1010, turpmāk – Pārvalde, kuras vārdā, pamatojoties uz Rīgas brīvostas pārvaldes ____ valdes lēmumu Nr.___, rīkojas tās pārvaldnieks Ansis Zeltiņš, no viens puses, un 
Rīgas valstspilsētas pašvaldība, reģistrācijas numurs 90011524360, juridiskā adrese: Rātslaukums 1, Rīga, LV-1050, turpmāk – Pašvaldība, kuras vārdā uz Rīgas domes __ lēmuma Nr. __ pamata rīkojas Rīgas valstspilsētas pašvaldības Īpašuma departamenta direktors Vladimirs Ozoliņš, no otras puses, turpmāk abas kopā – Puses,

ņemot vērā, ka tiek realizēts projekts “Satiksmes pārvads no Tvaika ielas uz Kundziņsalu”, turpmāk – projekts, un projekta realizācija skar Rīgas brīvostas teritorijā esošās zemes vienības ar kadastra apzīmējumiem: 01000960286 un 01000960071, kas pieder Latvijas valstij, pamatojoties uz Ostu likuma 4. panta trešo daļu, piektās daļas 1. punktu, Puses noslēdz līgumu par personālservitūta nodibināšanu, turpmāk – līgums, ar šādiem noteikumiem:

1. Pašvaldībai par labu tiek nodibināts personālservitūts uz šādām zemes vienībām (to daļām):
1.1. zemes vienības (kadastra Nr. 01000962009; kadastra apzīmējums 01000960286, kopējā platība 12762 m2), daļu 2080 m2 platībā, atbilstoši pievienotajam Protokolam Nr. 1 par projekta risinājuma saskaņošanu (servitūta teritorija nekustamajā īpašumā ar kadastra Nr. 01000962009);
1.2. zemes vienības (kadastra Nr. 01000960071; kadastra apzīmējums 01000960071, kopējā platība 1823 m2), daļu 603 m2 platībā, atbilstoši pievienotajam Protokolam Nr. 2 par projekta risinājuma saskaņošanu (servitūta teritorija zemes vienībā ar kadastra Nr. 01000960071).
2. Personālservitūta nodibināšanas mērķis ir infrastruktūras objekta lietošana, turpmāk – infrastruktūras objekts, projekta realizācijas ietvaros.
3. Līguma termiņš tiek noteikts 45 (četrdesmit pieci) gadi.
4. Ar līgumu iegūtās tiesības nedrīkst apgrūtināt un ieķīlāt.
5. Pašvaldībai jāņem vērā, ka servitūta zemi šķērso SIA “PARS TERMINĀLS” piederošais naftas vads, jāievēro Aizsargjoslu likums un jebkādi būvdarbi vai cita veida pasākumi, kas varētu skart naftas vadu jāsaskaņo ar SIA “PARS TERMINĀLS”. 
6. Ja Pašvaldība plāno veikt jebkāda veida remonta vai būvniecības darbus, vai infrastruktūras objekta apsekošanu, darbi iepriekš jāsaskaņo ar Pārvaldi. 
7. Maksa par servitūta lietošanu tiek noteikta atbilstoši Nekustamā īpašuma iznomāšanas un apbūves tiesības piešķiršanas metodikai, turpmāk – metodika, kas apstiprināta ar Rīgas brīvostas valdes 19.08.2022. lēmumu Nr. 51; saskaņā ar metodikas 19. punktu zemesgabala, kurš nodots lietošanā personai, kura neveic komercdarbību, iznomāšanu nosaka 2% apmērā no zemesgabala universālās kadastrālās vērtības gadā. 
8. Puses vienojas, ka maksas apmērs par personālservitūta lietošanu tiek noteikts 50% apmērā no līguma 7. punktā aprēķinātās nomas maksas, kas būtu jāmaksā Pašvaldībai kā nomniekam par līguma 1. punktā noteiktajām servitūtu platībām, gadā. 
9. Maksu par 2026. gadu Pašvaldība maksā Pārvaldei par laiku no dienas, kad šis līgums stājas spēkā. 
10. Pārvalde ir tiesīga mainīt nomas maksas apmēru bez grozījumu veikšanas līgumā, ja tiek mainīta zemes vienību universālā kadastrālā vērtība vai tiek izdoti vai grozīti normatīvie akti, kas ietekmē maksas apmēru, tajā skaitā, Pārvaldes pieņemti vai grozīti noteikumi/ metodika.
11. Papildus līguma 8. punktā noteiktajai maksai Pašvaldība maksā pievienotās vērtības nodokli atbilstoši normatīvajos aktos noteiktajam apmēram. 
12. Līguma 8. punktā noteikto maksu par personālservitūta lietošanu Pašvaldība samaksā Pārvaldei vienā maksājumā – ne vēlāk kā līdz kārtējā gada 10. janvārim atbilstoši Pārvaldes nosūtītajam rēķinam, ko Pārvalde iesniedz, izmantojot Pašvaldības portālu eriga.lv e-pakalpojumu “Rēķinu iesniegšana”, vai e-adresi – EINVOICE@90011524360 – tikai xml formāta rēķinu iesniegšanai.   
13. Pašvaldībai ir tiesības, neskarot Pārvaldes intereses attiecībā uz satiksmes pārvada no Tvaika ielas uz Kundziņsalu drošu un likumīgu ekspluatāciju, izmantot infrastruktūras objektu un piekļūt infrastruktūras objektam tā ekspluatācijas nolūkos un/vai uzturēšanas darbu veikšanai, ievērojot šajā līgumā noteikto. 
14. Pašvaldībai ir pienākums lietot personālservitūtu un ar to apgrūtinātās zemes vienības tā, lai pēc iespējas samazinātu neērtības Pārvaldei kā zemes vienību valdītājam, kā arī piegulošo zemes vienību vai to daļu īpašniekiem/ nomniekiem. 
15. Pašvaldībai nav tiesību kavēt Pārvaldes darbiniekiem pildīt savus darba pienākumus uz līguma 1. punktā noteiktajām zemes vienībām, kā arī valsts un pašvaldību iestāžu amatpersonas darba vai dienesta pienākumu veikšanai.
16. Pašvaldība apņemas nelikt šķēršļus veikt kadastrālos kartogrāfiskos, ekoloģiskos un tamlīdzīgus mērījumus līguma 1. punktā noteiktajās zemes vienībās, kā arī nelikt šķēršļus veikt visas citas darbības, kas nepieciešams Pārvaldes interešu nodrošināšanai saistībā ar projekta realizāciju un/vai tai piederošo infrastruktūras objektu uzturēšanu.
17. Pārvalde ir tiesīga rīkoties ar līguma 1. punktā noteiktajām zemes vienībām atbilstoši valdījuma noteiktām pilnvarām un apjomam, interesēm un nepieciešamībai, bet neietekmējot un neierobežojot Pašvaldības tiesības izlietot servitūtu saskaņā ar līgumu un normatīvajiem aktiem.
18. Puses vienojas, ka līgums var tikt izbeigts pirms termiņa Pusēm vienojoties, vai arī citos gadījumos, ko nosaka normatīvie akti, vai arī šajā līgumā noteiktajā gadījumā. Puses vienojas, ka jebkurš strīds vai domstarpības šā līguma sakarā risināmas pārrunu ceļā.
19. Ja kāda no Pusēm pārkāpj līguma noteikumus, kā rezultātā personālservitūta izmantošana vai valdījuma tiesības ir apgrūtinātas tādā apmērā, ka tiesības nav realizējamas, viena Puse par šo problēmu brīdina otru un sniedz samērīgu laiku problēmas novēršanai. Ja Puse pēc brīdinājuma saņemšanas neveic darbības problēmu novēršanai, otrai Pusei ir tiesības izbeigt šo līgumu un dzēst atbilstošo ierakstu zemesgrāmatā vai arī, ja vienošanos par strīda atrisinājumu nav iespējams panākt, – normatīvajos aktos noteiktā kārtībā tiesā.
20. Puses vienojas, ka šis līgums par personālservitūta nodibināšanu un Pašvaldības tiesības uz to tiek reģistrētas zemesgrāmatā. Visus izdevumus par servitūtu reģistrāciju zemesgrāmatā sedz Pašvaldība.   
21. Līgums stājas spēkā, kad tam pievienots beidzamais elektroniskais paraksts. Līguma datums – beidzamā pievienotā elektroniskā paraksta laika zīmoga datums.
22. Visi grozījumi un papildinājumi līgumam tiek noformēti rakstiski, pievienojami līgumam un ir līguma neatņemama sastāvdaļa.
23. Līgums parakstīts ar drošu elektronisko parakstu, kas satur laika zīmogu. 
24. Līgumam ir šādi pielikumi, kas ir neatņemama tā sastāvdaļa:
24.1. Protokols Nr. 1 par projekta risinājuma saskaņošanu (servitūta teritorija nekustamajā īpašumā ar kadastra Nr. 01000962009);
24.2. Protokols Nr. 2 par projekta risinājuma saskaņošanu (servitūta teritorija zemes vienībā ar kadastra Nr. 01000960071).

